ساݙے نال بھورل آ

ایہ سرائیکی لوک گیت ہے۔

 شاعر 

 دلکش اماموی

 گلوگار 

 منصور ملنگی
 گلبہار بانو

 ساݙے نال بھول آ 
ساݙے نال بھورل آ,وےبھورل آ کھل تے الائی ون٘ڄ

ویندا تاں اونویں پئییں, گل نال لائی ون٘ڄ

سسی کوں سمجھایا سینگیاں کیہیں دید لایو ہوتل وچ

او خوش ون٘ڄ بیٹھاے تخت اتے توں کلھڑی گولیں تھل وچ

سسی آکھیا ون٘ڄ ہوت کوں ملساں یا جند ݙیساں منزل وچ

واپس ولݨ سسی کوں بخت آ پیا دسدا کفر اصل وچ

تیݙیاں تانگھاں رہسن میݙے دل کوں ول ول

ودی روساں نت میں تیݙے رستے  مل مل

میں مر ویسائییں سونھڑاں سئییں اج کل

اے جاہیں سکدین پھیرا تاں پائی ون٘ڄ 

سسی سیج پلنگ تے ستی تے نیر وہیندی اٹھی، ہاۓ ہاۓ لٹی، کرماں مُٹھی

کُھل گۓ پھٹ فراق والے، اج کون بدھیسی پٹی، رگ رگ پُھٹی،بر وچ سُتی

آکھے واہ مقصوم سسی دے نہ جان ݙکھاں توں چھٹی، گئییم ہݨ کُٹھی

بخت آ جتنے درد ݙتونے نہ سک سسی دی مُکی، مول نہ ہُٹی در تے کُٹھی

ولدی ولا کوئی نوھی اصلوں ݙیندا

دس کئییں سکھایئیی پیائییں زوری ویندا

ترلے تے منتاں نوھی ہک منیندا

دیداں کوں عیداں رج کے کرائی ون٘ڄ

ساݙےنال بھورل آ کھل تے الائی ون٘ڄ 

ویندا تاں اونویں پئییں گل نال لائی ون٘ڄ ۔۔۔
ونکی:لوک گیت
ونکی:لوک ادب